31987R2095
L 196/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2095/87 НА СЪВЕТА
от 13 юли 1987 година
за изменение на Регламент (ЕИО) № 1883/78 относно определяне на общи правила за финансирането на интервенции от Европейския фонд за ориентиране и гарантиране на земеделието (ФЕОГА), секция „Гарантиране“
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 729/70 на Съвета от 21 април 1970 г. относно финансирането на Общата селскостопанска политика (1), последно изменен с Регламент (ЕИО) № 3769/85 (2), и по-специално член 3, параграф 2 от него,
като взе предвид предложението на Комисията,
като има предвид, че приложението към Регламент (ЕИО) № 1883/78 (3), последно изменен с Регламент (ЕИО) № 801/87 (4), съдържа списък с интервенционни мерки за стабилизиране на селскостопанските пазари съгласно член 3, параграф 1 от Регламент (ЕИО) № 729/70; като има предвид, че горепосоченото приложение бе периодично актуализирано от Съвета;
като има предвид, че с оглед на големия брой извършвани от Съвета и Комисията промени на мерките, предназначени за стабилизиране на пазарите, както и на факта, че се налага по-често актуализиране на списъка с тези мерки, а също така и предвид чисто декларативния му характер, изглежда уместно да се вземат мерки в бъдеще съставянето и актуализирането на този списък да бъде опростено с цел гореспоменатите мерки да се поддържат в съответствие с правилата на общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 1883/78 се заменя със следното:
„Член 1
Списъкът с мерки, съответстващи на понятието за интервенция, предназначена за стабилизиране на селскостопанските пазари по смисъла на член 3, параграф 1 от Регламент (ЕИО) № 729/70, се съставя от Комисията съгласно процедурата, предвидена в член 13 от въпросния регламент, и се публикува в Официален вестник на Европейските общности, серия L.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 13 юли 1987 година.